Անձրևի մարդը

«Անձրևի մարդը» (), 1988 թվականին ռեժիսոր Բարրի Լևինսոնի նկարահանած հուզիչ դրամա Դասթին Հոֆմանի և Թոմ Քրուզի դերակատարմամբ։

Ֆիլմը գլխավոր հերոսն աուտիզմով հիվանդ Ռեյմոնդն է, ում մարմնավորել է Դասթին Հոֆմանը։ Կարելի է ասել, որ Հոֆմանի այս դերը կինոյի պատմության լավագույն դերակատարումներից մեկն է։ Ֆիլմն արժանացել է 4 Օսկարի։

Ռեյմոնդի համար որպես նախատիպ սցենարիստներն ունեցել են արտառոց հիշողության տեր ամերիկացի Կիմ Պիկին։

 Սյուժե 
Եսասեր երիտասարդ Չառլի Բեբբիտն անսպասելի իմանում է, որ իր հանգուցյալ միլիոնատեր հայրը ժառանգությունը թողել է ոչ թե իրեն, այլ աուտիզմով հիվանդ եղբորը՝ Ռեյմոնդին։ Ռեյմոնդն ապրում է հոգեբուժանարում և նրա գոյության մասին Չառլին նույնիսկ չգիտեր։ Զայրացած Չառլին որոշում է Ռեյմոնդին վերցնել հիվանդանոցից իր մոտ և բնակվել նրա հետ մինչև ժառանգության կեսը կհասնի իրեն։

Ռեյմոնդը, չնայած ֆենոմենալ հիշողությանը ու մտավոր արտակարգ կարողություններին, հոգեպես գրեթե երեխա է, որն ապրում է իր հորինած աշխարհում՝ խիստ սահմանված ռեժիմով։ Սկզբում Չառլին և իր ընկերուհին՝ Սյուզաննան, չեն կարողանում հարմարվել Ռեյմոնդի տարօրինակ պահվածքին, սակայն երկու եղբայրները աստիճանաբար մտերմանում են, և Չառլին Ռեյմոնդի օգնությամբ կարողանում է դուրս գալ իր ֆինանսական ծանր դրությունից։

Շուտով պարզվում է, որ նրանց ծնողները Ռեյմոնդին տեղափոխել են հիվանդանոց այն բանից հետո, երբ նա Չառլիիին այրվածքներ էր հասցրել տաք ջրով։ Նրանց խոսակցություններից մեկի ժամանակ Չառլին ասում է, որ իր հիշողությունների մեջ տպավորվել է անձրևի մարդը, ով երգում էր իր համար և հանգստացնում իրեն, երբ ինքը դեռ շատ փոքր էր։ Պարզվում է, որ այսպես ասած անձրևի մարդը հենց իր եղբայր Ռեյմոնդն էր (անգլերեն Raymond և Rain Man բառերը շատ նման են հնչում)։

Խորհրդակցելով բժիշկ Չառլիի հետ՝ նա համաձայնում է Ռեյմոնդին տեղափոխել հիվանդանոց, որտեղ Ռեյմոնդի համար ավելի հանգիստ և հարմար կլինի, իսկ ինքը կայցելի հիվանդ եղբորը։

 Դերերում 

 Մրցանակներ 
Ընդհանուր թվով ֆիլմը ստացել է 21 կինոմրցանակ, ներկայացված է եղել ևս 14-ի։
 Օսկար 
Ներկայացվել է Օսկարի 8 անվանակարգում, ստացել 4-ը
 Օսկար լավագույն ֆիլմի համար
 Օսկար լավագույն ռեժիսորի համար - Բարրի Լևինսոն
 Օսկար լավագույն դերասանի համար - Դասթին Հոֆման
 Օսկար լավագույն օրիգինալ սցենարի համար - Բերրի Մորրոու, Ռոնալդ Բասս

 Ոսկե Գլոբուս 
Ներկայացվել է Ոսկե Գլոբուսի 4 անվանակարգերում ստացել 2-ը
 Լավագույն ֆիլմ (դրամա)
 Լավագույն դերասան (դրամա) - Դասթին Հոֆման

 Այլ մրցանակներ 
 ներկայացվել է 3 BAFTA-ի
 2 Դավիթ դի Դոնատելլո
 ներկայացվել է Սեզարի
 Բեռլինի կինոփառատոնի 2 մրցանակ
 ԱՄՆ-ի ռեժիսորների գիլդիայի մրցանակ և այլն

Ամերիկյան բոլոր ժամանակների 100 լավագույն ոգեշնչող ֆիլմերի ցանկում 63-րդն է։

 Ծանոթագրություններ 

 Արտաքին հղումներ 






Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1988 դրամա ֆիլմեր
Կատեգորիա:1988 ֆիլմեր
Կատեգորիա:United Artists ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Բադի մուվի
Կատեգորիա:Բարրի Լևինսոնի ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Միսսուրիում
Կատեգորիա:MGM ֆիլմեր
Կատեգորիա:Օկլահոմայում նկարահանված ֆիլմեր
Կատեգորիա:Կենտուկիում նկարահանված ֆիլմեր
Կատեգորիա:Ինդիանայում նկարահանված ֆիլմեր
Կատեգորիա:Նևադայում նկարահանված ֆիլմեր
Կատեգորիա:Օհայոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1988 թվականին
Կատեգորիա:Ֆիլմեր եղբայրների մասին